Табела 5.2. Спецификација предмета 
	Студијски програм: Економија и менаџмент

	Назив предмета: Пословно планирање

	Наставник/наставници: др Сузана Стефановић

	Статус предмета: Обавезан/Изборни

	Број ЕСПБ: 7

	Услов: 

	Циљ предмета Стицање теоријских и практичних знања, способности, вештина и компетенција у области пословног планирања. Оспособљавање студената за успешно суочавање са изазовима у пословању предузећа и доношење менаџерских одлука коришћењем пословних планова као инструмената управљања, не само приликом креирања нових пословних подухвата, већ и у управљању растом и развојем постојећих предузећа. Односно, циљ је стицање теоријско-методолошких знања и способности студената да развију и реализују пословни план, као и да системски и интегрално приступају активности планирања и управљања предузећем на свим нивоима. Овим приступом се обезбеђују знања и компетенције које ће омогућити развијање и интегрисање подсистема планирања у систем управљања предузећем.

	Исход предмета Савладавањем предмета студенти ће бити оспособљени да: разумеју и овладају теоријским приступима, методолошким аспектима и техникама из области пословног планирања и њиховом практичном применом; креирају пословне планове и развију способности доношења пословних одлука на свим нивоима менаџмента; идентификују факторе екстерног и интерног окружења и разумеју интеракцију предузећа и његовог окружења у контексту специфичних пословних изазова са којима се сусрећу менаџери; овладају алатима, методама и моделима анализе окружења; овладају инструментима, методама и техникама планирања и одлучивања у предузећу; развију способности и вештине да на основу спроведених анализа окружења и практичне примене методологије и техника планирања развију интегрални пословни план и доносе пословне одлуке, како на стратегијском, тако и на оперативном нивоу.   


	Садржај предмета

Теоријска настава 
Појам и место планирања у процесу управљања предузећем; процес пословног планирања; актери у процесу планирања; приступи у планирању; стратегијско и оперативно планирање. Врсте планова; појмовно одређивање, карактеристике, намена и значај пословног плана; садржина пословног плана; суштински и формално незаобилазни делови пословног плана. Одређивање стратегијских и оперативних циљева предузећа.Примена савремених метода, модела и техника пословног планирања. Идентификовање и анализа екстерних и интерних фактора пословања и раста предузећа. Стратешки и тактички приступ у изради суштински битних делова интегралног пословног плана: плана производње/операција, планова ресурса – материјала и њихове набавке, људских ресурса и њиховог обезбеђења, производно-техничких капацитета; планирање истраживачко-развојних активности; планирање маркетинга и продаје, планирање инвестиција и оцена њихове ефикасности, планирање финансија, извора њиховог обезбеђења и пројекција финансијских извештаја; планска финансијска анализа.
Практична настава 
Обучавање за практичну израду пословног плана предузећа; сагледавање могућности примене теоријских решења у пракси предузећа и анализа случајева из праксе; овладавање анализом стања и техникама прогнозирања промена у екстерним и интерним факторима у дугом и кратком року и њихове интеракције са пословањем предузећа; структурирање садржине пословног плана и примена методологије планирања у изради планова који чине структуру интегралног пословног плана - израда планова ресурса, планова производних/оперативних активности у предузећу, планова маркетинга и продаје, као и овладавање методологијом и техникама финансијског планирања и анализе.

	Број часова  активне наставе
	Теоријска настава: 4
	Практична настава: 1

	Методе извођења наставе
Теоријска предавања (ex cathedra предавања) и презентација теоријско-методолошких концепата уз подстицање интеракције са студентима; дискусија на часу у вези са изложеним проблемима и сагледавање могућих решења; анализа и презентација студија случајева - индивидуална и групна; анализа савремених кретања у привреди и ширем окружењу и повезивање елаборираних концепата, метода и техника са реалним проблемима; решавање практичних задатака и проблема у области пословног планирања и израде пословног плана.

	Оцена  знања (максимални број поена 100)

	Предиспитне обавезе
	поена
	Завршни испит 
	поена

	активност у току предавања
	20
	писмени испит
	-

	практична настава
	10
	усмени испт
	50

	колоквијум-и
	16
	
	

	презентације студија случаја 
	4
	
	


